Олимписки стадион (Сочи)

Олимписки стадион „Фишт“ () — стадион сместен во Олимпискиот парк во Сочи, Русија. Именуван е по планината Фишт. Се наоѓа во близина на Олимпиското село и има сместивост од 40.000 гледачи. Визијата за Олимпискиот стадион била на покривот од градбата да му даде изглед на снежни врвови, обезбедувајќи дека тоа е во хармонија со позадината на Имеретинската Низина и Кавказот. Стадионот ќе биде главниот објект за време на церемониите за отворање и затворање на Зимските олимписките игри, како и за време на Зимските параолимписки игри.Design for two major Sochi 2014 venues approved, sportbusiness.com, 19 април 2007Sochi2014.com Профил 29 септември 2010.

Стадионот е проектиран од глобалните водачи за спортска архитектура Populous и британската консултантска компанија Buro Happold.

Ѕидовите и покривот на стадионот претставуваат една целина изградена од проѕирни поликарбонати. Подвижниот дел од покривот се отвора кон север, со што на гледачите им се овозможува непречен поглед на планинските врвови на Кавказот на исток и брегот на Црното Море на запад. Кога е отворен покривот, стадионот потсетува на отворена школка.

Трошоците за изградба на стадионот достигнале 778,7 милиони американски долари, кој бил отворен во 2013 година. По Игрите, стадионот ќе служи како тренинг-центар и дел од објектите наменети за руската фудбалска репрезентација. Стадионот „Фишт“ е еден од 11-те предвидени стадиони за одржување на натпреварите за време на Светското првенство во фудбал 2018.FIFA Picks Cities for World Cup 2018, RIA Novosti, Москва, 29 септември 2012.

Во октомври 2013, Централната банка на Русија издала банкнота од 100 рубљи, сто дена пред почетокот на Зимските олимписки игри во Сочи. Сината банкнота осликува сноубордер во лет на едната страна, а на другата страна Олимпискиот стадион „Фишт“.

 Наводи 

 Надворешни врски 

 Изградба на Олимпискиот стадион 

Категорија:Зимски олимписки игри 2014
Категорија:Спортски зданија во Русија
Категорија:Спортот во Сочи
Категорија:Олимписки стадиони
Категорија:Стадиони за Светското фудбалско првенство - 2018
Категорија:Спортски зданија на Зимските олимписки игри 2014